# Kartlegging av hva barnet har opplevd

## Bruk av skjemaet

Spørsmålene nedenfor er ikke tenkt brukt som en manual for en kartleggingssamtalesamtale, men mer som temaer du kan bruke over tid for å få oversikt over barnets erfaringer.

Les mer om [Samtaler med barn](http://www.bufdir.no/vold/Krisesenterveileder/Oppfolging_av_barn_pa_krisesenter_1/Samtaler_med_barn/Alderstilpasning_i_samtaler_og_kartlegging/) og [Systematisk kartlegging av barn](http://www.bufdir.no/vold/Krisesenterveileder/Oppfolging_av_barn_pa_krisesenter_1/Systematisk_kartlegging_av_barnet/)

## Snakk med forelder først

Før du snakker med barnet om hva det har opplevd, bør du gå kort gjennom punktene nedenfor med forelder på krisesenteret. Det kan gi et bilde av hva barnet har vært utsatt for, og være til hjelp i dine forberedelser til samtaler med barnet. Samtidig kan barnet ha en annen opplevelse av hva som har skjedd enn det forelder tror.

## Temaer

### 1. Hva skjedde da du kom til krisesenteret?

* Vet du hvorfor man kommer til krisesenter?
* Hva skjedde hjemme da du kom hit?
* Var du redd hjemme? I tilfelle, hva var du redd for?
* Hvem var du redd for?

2. Konflikter og vold mellom foreldre**:**

* Hvordan var de voksne mot hverandre hjemme?
* Hva gjorde de? Kan du fortelle?

3. Psykisk vold mot barnet**:**

* Hvordan ble du behandlet hjemme?
* Av foreldrene dine?
* Søsken?
* Jeg lurer på …

4. Fysisk vold mot barnet**:**

* Hva ble gjort mot deg/kroppen din?
* Kan du vise meg?
* Fortell meg..!

5. Seksuelle overgrep mot barnet**:**

Som en innledning til samtale om seksuelle overgrep, kan du vise [tegnefilmer laget for barn](https://www.reddbarna.no/jegerher/verktoy/undervisning-til-barn-og-unge#1) (6 – 8 år) – Kroppen min eier jeg.

For eldre barn kan du vise filmer med [historier fra virkeligheten](https://www.reddbarna.no/jegerher/verktoy/undervisning-til-barn-og-unge#1).

### 6. Barnets strategier ved konflikter/vold

* Hvor var du da det skjedde?
* Hvor var søsknene dine?
* Hva gjorde du når det foregikk? (strategier: flyktet, prøvd å stoppe volden, etc.)
* Hva gjorde du for å beskytte deg selv? (anerkjenn barnets strategier)
* Hva gjorde du når du var redd? For å dempe redselen? Kan du fortelle hva som skjedde da du var mest redd?